Carolus Edmundus Henricus de Coussemaker
Carolus Edmundus Henricus de Coussemaker (Francice Charles Edmond Henri de Coussemaker), vel Edmundus de Coussemaker (Edmond de Coussemaker) usitate appellatus (natus Belle in vico 19 Aprilis 1805; mortuus Insulae 10 Ianuarii 1876), fuit iurisconsultus Francicus, qui musicologus et ethnologus fuit patrimonii Flandriae Francicae peritus. Cum Michaele de Swaen et Maria Petyt, prae ceteris culturam Nederlandicam in Francia defendit.